open-index/open-wikipedia-markdown huggingface dataset:
Αυτοκινητάμαξα Σειράς 560 Σιδηροδρόμων Ελλάδος (Stadler GTW 2/6)

Οι **Σειρές 560** **και** **4500** είναι  αρθρωτές ντιζελοηλεκτροκίνητες αυτοκινητάμαξες τύπου GTW Stadler, που λειτουργούν στην Ελλάδα από το 2003.  

## Κατασκευή & προέλευση
αριστερά|μικρογραφία|251x251εσ|Θάλαμος οδήγησης

Οι συρμοί σχεδιάστηκαν και κατασκευάστηκαν από την ελβετική Stadler και την γερμανική Bombardier.

Η παραγγελία έγινε τέλη δεκαετίας 1990, για την **αντικατάσταση παλιών τύπων** που είχαν φτάσει στα όρια ζωής τους.

🔹 **Σειρά 560**: Κανονικού εύρους (1435 mm)

🔹 **Σειρά 4500**: Μετρικού εύρους (1000 mm)

Παρά το διαφορετικό εύρος γραμμής, οι δύο σειρές είναι **τεχνικά σχεδόν πανομοιότυπες**.

## Ιστορικό
Στα τέλη της δεκαετίας του 1990, ο ΟΣΕ αναζητούσε νέες αυτοκινητάμαξες για το κανονικό και το μετρικό δίκτυο, ώστε να αντικαταστήσει παλαιότερους τύπους συρμών. Το 1997 παραγγέλθηκαν, μέσω προγραμματικών συμφωνιών, 17 νέες μονάδες για το κανονικό δίκτυο (Σειρά 560) και 12 για το μετρικό (Σειρά 4500) από την κοινοπραξία Stadler–ADtranz–Ελληνικά Ναυπηγεία. 

**Παραγωγή και παράδοση** 

Η συναρμολόγηση των μονάδων Σειράς 560 πραγματοποιήθηκε στα εργοστάσια της Stadler στο Bussnang, ενώ οι συρμοί Σειράς 4500 στα εργοστάσια της Rhaetische Bahn στην Ελβετία. Η πρώτη σύνθεση έφτασε στην Ελλάδα στις 25 Ιουνίου 2003 και από τον Νοέμβριο του ίδιου έτους άρχισαν να δρομολογούνται στις γραμμές Αθηνών–Χαλκίδας, Αθηνών–Αφιδνών και Θεσσαλονίκης–Έδεσσας.

**Υπηρεσία**

Η Σειρά 560 χρησιμοποιείται σε δρομολόγια όπως Λειανοκλάδι-Στυλίδα, ενώ η 4500 στον Προαστιακό Πάτρας και στη γραμμή Κατάκολο-Ολυμπία.  

**Μελλοντικά σχέδια**

Τον Δεκέμβριο του 2018 η ΓΑΙΑΟΣΕ προκήρυξε διαγωνισμό για μελέτη σκοπιμότητας με στόχο τη μετατροπή των μονάδων Σειράς 560 σε πλήρως ηλεκτροκίνητες.

## Γκαλερί χρωματισμών

Αρχείο:C4.33 Bf Argos, Bm 2-6 4410 (Meterspur).jpg|Χρωματισμός ΟΣΕ
Αρχείο:C3.07 Bf Kórinthos, 560 207.jpg|Χρωματισμός Προαστιακού
Αρχείο:Stadler 560 102 με ΤΡΑΙΝΟΣΕ ΦΣΙ.jpg|Χρωματισμός ΤΡΑΙΝΟΣΕ
Αρχείο:Stadler GTW 2-6 at Patras RR station.jpg|Νέος χρωματισμός Hellenic Train (Μετρικά GTW)


## Λειτουργία
Στον παρακάτω πίνακα καταγράφονται οι ενεργές και οι ανενεργές ντιζελοκίνητες αυτοκινητάμαξες (ΔΑΑ) **Stadler GTW 2/6** κανονικού και μετρικού εύρους**.**

## Παραπομπές

GTW
Αμπντεραχμάν Φαρές

Ο **Αμπντεραχμάν Φαρές** (, *ʿAbd ar-Raḥman Fāris*, καβυλιακά: ⵄⴻⴱⴷⴻⵔⴰⵃⵎⴰⵏ ⴼⴰⵔⴻⵙ, 30 Ιανουαρίου 1911 – 13 Μαΐου 1991) ήταν Αλγερινός πολιτικός. Διετέλεσε Πρόεδρος του Προσωρινού Εκτελεστικού Συμβουλίου της Αλγερίας από τις 3 Ιουλίου 1962 έως τις 20 Σεπτεμβρίου 1962. 

## Βιογραφία
Ο Φαρές, ο οποίος γεννήθηκε στο Αμαλού, της επαρχία Μπετζάγια, ήταν επαγγελματίας δικηγόρος. Μετά τον Β΄ Παγκόσμιο Πόλεμο, εξελέγη στο δημοτικό και το γενικό συμβούλιο του Αλγερίου. Στις εκλογές της Γαλλικής Συντακτικής Συνέλευσης του 1945, ο Φαρές ήταν ο τέταρτος υποψήφιος του Ψηφοδελτίου Ένωσης και Κοινωνικής Προόδου στη μη μουσουλμανική εκλογική περιφέρεια του Αλγερίου (η οποία είχε συνολικά τέσσερις έδρες). Το ψηφοδέλτιο κέρδισε τις τρεις από τις τέσσερις έδρες. Όταν ο εκλεγμένος βουλευτής στη Συνταγματική Συνέλευση, Μπασίρ Αμπντελουαχάμπ, παραιτήθηκε, ο Φαρές ανέλαβε τη θέση του στη Συνέλευση στις 14 Μαρτίου 1946. Ήταν μέλος της κοινοβουλευτικής ομάδας του Γαλλικού Τμήματος της Εργασιακής Διεθνούς (Σοσιαλδημοκράτες). 

Στην Συντακτική Συνέλευση ήταν μέλος της Επιτροπής Εσωτερικών, Αλγερίας και Γενικής Διοίκησης. 

Στη συνέχεια έλαβε μέρος στις εκλογές της Αλγερινής Συνέλευσης το 1948 και το 1951, και έγινε Πρόεδρος της το 1953. 

## Παραπομπές


Κατηγορία:Πρόεδροι της Αλγερίας
Οκόλνιτσι

Ο **Okolnichy** () ήταν ένας παλιός βαθμός και θέση στην Αυλή των ηγεμόνων της Μόσχας, από την εισβολή των Μογγόλων εναντίον των Ρως του Κιέβου μέχρι την κυβερνητική μεταρρύθμιση που ανέλαβε ο Μέγας Πέτρος. Η λέξη προέρχεται από τη ρωσική λέξη «δίπλα», «πλησίον», που σημαίνει «καθισμένος κοντά στον τσάρο». 

Τα καθήκοντα των πρώτων γνωστών *okolnichy* περιελάμβαναν τη διευθέτηση των ταξιδιών και τη διαμονή των μεγάλων πριγκίπων και τσάρων, καθώς και τη φιλοξενία ξένων πρεσβευτών και την παρουσίασή τους στην Αυλή. 

Αρχικά ο αριθμός τους ήταν πολύ μικρός, αλλά αυξήθηκε με την πάροδο του χρόνου και απέκτησαν περισσότερα καθήκοντα. Ένας *okolnichy* μπορούσε να είναι επικεφαλής ενός κρατικού γραφείου (*prikaz*) ή ενός στρατιωτικού συντάγματος, μπορούσε να είναι πρεσβευτής ή μέλος της κρατικής Δούμας. 

Αρχικά ο βαθμός *okolnichy* ήταν ο δεύτερος υψηλότερος μετά από αυτόν του *[[Βογιάρος|Βογιάρου]]*, ενώ συχνά εκτελούσαν παρόμοια καθήκοντα. Σύμφωνα με το σύστημα του *mestnichestvo*, ένα πρόσωπο δεν θα μπορούσε να γίνει *βογιάρος,* εκτός αν κάποιος άλλος στην οικογένειά του κατείχε πρόσφατα το βαθμό του *βογιάρου* / *okolnichy*. Κατά συνέπεια, μια θέση *okolnichy* ήταν ένα βήμα για την παραχώρηση του *βαθμού του βογιάρου* σε έναν μη ευγενή. Ακόμη και ο πρίγκιπας Ντμίτρυ Ποζάρσκυ, αν και ''πρίγκιπας'' (kniaz) των Ρουρικιδών από τη γέννησή του, δεν μπορούσε να εξασφαλίσει μια θέση υψηλότερη από αυτή του *okolnichy*, διότι ούτε οι γονείς, ούτε οι θείοι του κατείχαν ποτέ έναν βαθμό υψηλότερο από αυτόν του *stolnik* . 

Υπό τους Ρομανώφ δόθηκε στις 18 πιο επιφανείς οικογένειες ευγενών της Μοσχοβίας το προνόμιο να ξεκινήσουν την επίσημη σταδιοδρομία τους από τον βαθμό του *okolnichy*, παρακάμπτοντας όλους τους τους πιο κάτω βαθμούς, όπως αυτή του *stolnik*. Την ίδια περίοδο, οι θέσεις των *okolnichy* διαφοροποιήθηκαν, και μερικές από αυτές (προ-*okolnichy ή σχεδόν-okolnichy)* ήταν υψηλότερης θέσης από εκείνες των *μη πλησιέστερων στους βογιάρους θέσεων*. Οι όροι προέρχονται από μια ημι-επίσημη κατάταξη, με βάση την εγγύτητα των σχέσεών τους με τον τσάρο.

## Βιβλιοραφικές αναφορές

* Αυτό το άρθρο ενσωματώνει κείμενο από τη δημοσίευση : ''Brockhaus and Efron Encyclopedic Dictionary'' (in Russian). 1906.
        
Κατηγορία:Βασίλειο της Ρωσίας
Κατηγορία:Ρώσοι ευγενείς
Κατηγορία:Αυλικοί τίτλοι
Λεφκελί Μουσταφά Πασάς

Ο **Λεφκελί Μουσταφά Πασάς** (Οθ. Τούρκικα:بيلجيك مع مصطفى باشا) (Τούρκικα:*Lefkeli Mustafa Pasha*, ? - 1648) ήταν Οθωμανός πολιτικός. 

Ήταν Μεγάλος Βεζίρης της Οθωμανικής Αυτοκρατορίας το 1622 και Κυβερνήτης της Οθωμανικής Αιγύπτου το 1618.

## Παραπομπές

Κατηγορία:Μεγάλοι Βεζίρηδες
Δεξαμεθαζόνη

Η **δεξαμεθαζόνη** (χημικός τύπος: C22H29FO5) είναι είδος κορτικοστεροειδούς φαρμάκου. Χρησιμοποιείται για την θεραπεία διάφορων ασθενειών, όπως: ρευματικά προβλήματα, άσθμα, σοβαρές αλλεργίες, δερματικές παθήσεις, χρόνια αποφρακτική πνευμονοπάθεια, ψευδομεμβρανώδης λαρυγγίτιδα, εγκεφαλικό οίδημα, πόνοι στο μάτι (μετά από χειρουργείο στο μάτι), ενώ στην φυματίωση χρησιμοποιείται μαζί με αντιβιοτικά. Στην επινεφριδιακή ανεπάρκεια, πρέπει να χρησιμοποιείται μαζί με ένα φάρμακο που έχει μεγαλύτερες αλατοκορτικοειδείς επιδράσεις όπως η φλοροϋδροκορτιζόνη. Στον πρόωρο τοκετό, μπορεί να χρησιμοποιηθεί για να βελτιώσει την έκβαση της υγείας του μωρού. Η δεξαμεθαζόνη μπορεί να ληφθεί δια του στόματος, με ένεση σε μυ ή ενδοφλεβίως. Τα αποτελέσματα της δεξαμεθαζόνης γίνονται συχνά ορατά εντός 24 ωρών από την λήψη της, ενώ τα αποτελέσματά της διαρκούν 3 μέρες.

Η μακροχρόνια χρήση της δεξαμεθαζόνης μπορεί να οδηγήσει σε καντιντίαση, απώλεια οστών, καταρράκτες, εύκολο μωλώπισμα ή παρουσίαση αδυναμιών στους μυς. Στις Ηνωμένες Πολιτείες η δεξαμεθαζόνη ανήκει στην κατηγορία εγκυμοσύνης C που σημαίνει ότι η χρήση της πρέπει να βασίζεται στο γεγονός ότι τα προβλεπόμενα οφέλη από την χρήση του φαρμάκου θα είναι περισσότερα από τους κινδύνους που εγκυμονεί η χρήση της. Στην Αυστραλία, η στοματική χρήση της δεξαμεθαζόνης ανήκει στην κατηγορία Α, που σημαίνει ότι χρησιμοποιείται συχνά κατά τη διάρκεια της εγκυμοσύνης και δεν έχει βρεθεί να προκαλεί προβλήματα στο έμβρυο. Επίσης δεν πρέπει να χρησιμοποιείται κατά την διάρκεια του θηλασμού. Η δεξαμεθαζόνη έχει αντιφλεγμονώδεις και ανοσοκατασταλτικές επιδράσεις.

Η δεξαμεθαζόνη παρασκευάστηκε για πρώτη φορά το 1957 και εγκρίθηκε για φαρμακευτική χρήση το 1961. Η δεξαμεθαζόνη αποτελεί μέρος του Καταλόγου Φαρμάκων Ζωτικής Σημασίας του Παγκόσμιου Οργανισμού Υγείας. Η δεξαμεθαζόνη δεν είναι ακριβή. Στις Ηνωμένες Πολιτείες, το μηνιαίο κόστος της δεξαμεθαζόνης ως θεραπεία συνήθως κοστίζει λιγότερο από 25 δολάρια. Στην Ινδία, η χρήση της δεξαμεθαζόνης ως θεραπευτική αγωγή για τον πρόωρο τοκετό κοστίζει περίπου 50 λεπτά του δολαρίου. Είναι διαθέσιμη στις περισσότερες περιοχές του κόσμου. Το 2016, ήταν το 259ο πιο συνταγογραφημένο φάρμακο στις Ηνωμένες Πολιτείες, με πάνω από 1 εκατομμύριο συνταγογραφήσεις. 

## Παραπομπές

Κατηγορία:Κορτικοστεροειδή
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:COVID-19
Μάχη των Νέων Πατρών

Η **Μάχη των Νέων Πατρών** έλαβε χώρα στις αρχές της δεκαετίας του 1270, μεταξύ μιας Βυζαντινής στρατιάς υπό τον Ιωάννη Παλαιολόγο, που πολιόρκησε την πόλη των Νέων Πατρών και των δυνάμεων του Ιωάννη Δούκα Αγγέλου, ηγεμόνα της Θεσσαλίας. Η μάχη απέβη καταστροφική για την βυζαντινή στρατιά, που αιφνιδιάστηκε και ηττήθηκε από πολύ πιο ολιγάριθμο, αλλά πλέον πειθαρχημένο αντίπαλο. 

Παρόλη την ήττα, οι υποχωρούσες βυζαντινές δυνάμεις συνεισέφεραν λίγες μέρες μετά στην νίκη του Βυζαντινοΰ εναντίον του Λατινικού στόλου, κατά την Ναυμαχία της Δημητριάδος.

## Παραπομπές


## Πηγές
*Νικηφόρου Γρηγορά, Βυζαντινή Ιστορία (σελ. 112 επ.)

Κατηγορία:Μάχες της Βυζαντινής Αυτοκρατορίας
Κατηγορία:13ος αιώνας στη Βυζαντινή Αυτοκρατορία
Κατηγορία:Μάχες του Δουκάτου των Αθηνών
Κατηγορία:Μεσαιωνική Θεσσαλία
Κατηγορία:Υπάτη
Κοινωνική πίεση

Η **κοινωνική** **πίεση** ή **πίεση από ομότιμους** είναι το φαινόμενο της άμεσης επιρροής στο άτομο από συνομιλίκους, συναδέλφους κ.ά., που έχει ως αποτέλεσμα την αλλαγή των στάσεων, των αξιών και των συμπεριφορών του. Είναι ένα από τα είδη κοινωνικής επιρροής. Η κοινωνική ομάδα από την οποία επηρεάζεται το άτομο μπορεί να είναι επίσημη συλλογικότητα όπου το άτομο είναι επίσημα μέλος (π.χ. κόμμα, εταιρεία, σχολείο, αθλητική ομάδα) ή ανεπίσημες ομάδες (π.χ. παρέα) όπου η συμμετοχή δεν είναι σαφώς καθορισμένη. Ωστόσο δεν είναι απαραίτητο να είναι κάποιος μέλος μιας ομάδας για να τον επηρεάσει η πίεση από ομότιμους.  

Έχει γίνει αξιοσημείωτη έρευνα αναφορικά με τα απότελέσμα της κοινωνικής πίεσης σε παιδιά και εφήβους, και στην λαϊκή συνείδηση ο όρος χρησιμοποιείται κυρίως στο ίδιο πλαίσιο με αυτές τις ηλικιακές κατηγορίες. Στα παιδιά η θεματολογία της έρευνας κινείται γύρω από την ικανότητά τους να παίρνουν ανεξάρτητες αποφάσεις, και στους έφηβους η έρευνα αγγίζει θέματα που σχετίζονται με τις σεξουαλικές σχέσεις και την χρήση απαγορευμένων ουσιών. Ακόμα η κοινωνική πίεση έχει μεταφερθεί από την πρόσωπο με πρόσωπο αλληλεπίδραση στην ψηφιακή, όπου έφηβοι και ενήλικες ασκούν και τους ασκείται κοινωνική πίεση καθημερινά. Έχει προταθεί ότι, εκτός από τα άτομα, και μεγάλες εταιρείες/οργανισμοί είναι επηρεάσιμες από την κοινωνική πίεση. 

## Δείτε επίσης

* Κοινωνική επιρροή 
* Συμμόρφωση 
* Συλλογικός ναρκισσισμός 
* Κοινωνικός αποκλεισμός 

## Παραπομπές

Κατηγορία:Επιρροή (κοινωνική και πολιτική)
Κατηγορία:Νεολαία
Κατηγορία:Ομαδικές διεργασίες
Μετα-έρευνα

Η **μεταεπιστήμη**, ευρέως πιο γνωστή ως **μετα-έρευνα** (*αγγλ.* **meta-research**), είναι η χρήση της επιστημονικής μεθοδολογίας για τη μελέτη της ίδιας της έρευνας. Η μεταεπιστήμη επιδιώκει να αυξήσει την ποιότητα της επιστημονικής έρευνας, μειώνοντας παράλληλα την "σαβούρα" που παράγεται συγχρόνως. Είναι γνωστή ως "η *έρευνα της έρευνας*" και "*η επιστήμη της επιστήμης*", καθώς χρησιμοποιεί ερευνητικές μεθόδους για να μελετήσει πώς γίνεται η έρευνα και πού μπορούν να γίνουν βελτιώσεις. Η μεταεπιστήμη ασχολείται με όλους τους ερευνητικούς τομείς και έχει περιγραφεί ως *«η πανοραμική θέα των επιστημών»*. Σύμφωνα με τα λόγια του Ιωάννη Ιωαννίδη, *"Η επιστήμη είναι το καλύτερο πράγμα που συνέβη στους ανθρώπους... αλλά μπορούμε να την κάνουμε καλύτερη."* 

Το 1966, μια πρώιμη μετα-ερευνητική εργασία εξέτασε τις στατιστικές μεθόδους 295 επιστημονικών άρθρων που δημοσιεύθηκαν σε δέκα υψηλού κύρους ιατρικά περιοδικά. Διαπιστώθηκε ότι, "περίπου το 73% των αναφορών που διαβάστηκαν... είχαν εξαχθεί συμπεράσματα την στιγμή που η αιτιολόγηση αυτών των συμπερασμάτων δεν ήταν έγκυρη." Η μεταεπιστήμη τις επόμενες δεκαετίες βρήκε πολλά μεθοδολογικά ελλατώματα, ανεπάρκειες και κακές πρακτικές στην έρευνα σε πολλά επιστημονικά πεδία. Πολλές επιστημονικές έρευνες δεν μπορούσαν να αναπαραχθούν και να επαναληφθούν, ιδιαίτερα η ιατρική επιστήμη και οι κοινωνικές επιστήμες. Ο όρος «κρίση αναπαραγωγιμότητας» εμφανίστηκε στις αρχές της δεκαετίας του 2010 ως αποτέλεσμα της ολοένα και ευρύτερης αναγνώρισης του προβλήματος. 

Έχουν εφαρμοστεί μέτρα για την διαχείριση και αντιμετώπιση των προβλημάτων που αναδεικνύονται από την μετα-έρευνα. Αυτά τα μέτρα για παράδειγμα περιλαμβάνουν την προεγγραφή των επιστημονικών ερευνών και των κλινικών δοκιμών προκειμένου να μειωθεί η επίδραση της μεροληπτικής δημοσίευσης, ή την ίδρυση οργανισμών που εκδίδουν κατευθυντήριες γραμμές για τη μεθοδολογία και την αναφορά της μελέτης. Γίνεται συνεχής προσπάθεια για την ελάττωση της κατάχρησης της στατιστικής, την εξάλειψη των προσωπικών συμφερόντων στον ακαδημαϊκό χώρο, την βελτίωση της διαδικασίας αξιολόγησης ομότιμων, την καταπολέμηση της προκατάληψης στην επιστημονική βιβλιογραφία και την αύξηση της συνολικής ποιότητας και αποτελεσματικότητας της επιστημονικής διαδικασίας. 

## Τομείς μεταεπιστήμης

Η μεταεπιστήμη μπορεί να κατηγοριοποιηθεί σε πέντε βασικούς τομείς. Μέθοδος, αναφορά, αναπαραγωγιμότητα, αξιολόγηση και κίνητρα. Αυτά ανταποκρίνονται, αντίστοιχα, με τον τρόπο διεξαγωγής, δημοσιοποίησης, επαλήθευσης, αξιολόγησης και επιβράβευσης της έρευνας. 

### Μέθοδοι

### Αναφορά

### Αναπαραγωγιμότητα

### Αξιολόγηση

### Κίνητρα

## Δείτε επίσης

* Μεροληψία

## Παραπομπές

Κατηγορία:Επιστημονική μέθοδος
Κατηγορία:Έρευνα
Κατηγορία:Επιστημολογία
Illumination (εταιρεία)

Το **Illumination**, προηγουμένως γνωστό ως **Illumination Entertainment**, είναι ένα αμερικανικό στούντιο παραγωγής έργων κινούμενων σχεδίων που είναι θυγατρική της Universal Pictures.

## Ταινίες

## Εξωτερικοί Σύνδεσμοι
*Επίσημη ιστοσελίδα 

Κατηγορία:Universal Pictures
Κατηγορία:Illumination Entertainment
Κατηγορία:Εταιρείες ιδρυθείσες το 2007
Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Αμερικανικές εταιρίες παραγωγής κινουμένων σχεδίων
Sony Pictures Animation

Η **Sony Pictures Animation** είναι ένα αμερικανικό στούντιο κινούμενων σχεδίων που είναι θυγατρική της Sony Pictures

## Ταινίες
### Κυκλοφόρησαν
* *[[Οι Ήρωες του Δάσους]]* (2006)
* *[[Ωρα για Σερφ]]* (2007)
* *[[Βρέχει Κεφτέδες]]* (2009)
* *[[Στρουμφάκια (ταινία)|Στρουμφάκια]]* (2011)
* *[[Arthur Christmas: Ο Γιος του Αϊ Βασίλη]]* (2011)
* *[[Πειρατές!]]* (2012)
* *[[Ξενοδοχείο για τέρατα]]* (2012)
* *[[Στρουμφάκια 2]]* (2013)
* *[[Βρέχει Κεφτέδες 2]]* (2013)
* *[[Ξενοδοχείο για τέρατα 2]]* (2015)
* *[[Ανατριχίλες (ταινία)|Ανατριχίλες]]* (2015)
* *[[Angry Birds: Η Ταινία]]* (2016)
* *[[Τα Στρουμφάκια: Το Χαμένο Χωριό]]* (2017)
* **' (2017)
* ''[[Η ιστορία των πρώτων Χριστουγέννων]]'' (2017)
* ''[[Πίτερ Ράμπιτ]]'' (2018)
* ''[[Ξενοδοχείο για τέρατα 3: Ωρα για Διακοπές]]'' (2018)
* ''[[Ανατριχίλες 2: Στοιχειωμένες Απόκριες]]'' (2018)
* ''[[Spider-Man: Μέσα στο Αραχνο-Σύμπαν]]'' (2018)
* ''[[Angry Birds: Η Ταινία 2]]'' (2019)
* ''[[Το Τζίνι-Δράκος]]'' (2021)
* ''[[Οι Μίτσελ και η Εξέγερση των Μηχανών]]'' (2021)
* ''[[Vivo (ταινία)|Vivo]]'' (2021)
* ''[[Ξενοδοχείο για τέρατα: Τερατομεταμορφώσεις]]'' (2022)
* ''[[Spider-Man: Ακροβατώντας στο Αραχνο-Σύμπαν]]'' (2023)
* ''[[K-Pop: Κυνηγοί Δαιμόνων]]'' (2025)
* ''Fixed'' (2025)
* **' (2026)

### Απευθείας σε βίντεο
* *[[Οι Ήρωες του Δάσους 2]]* (2008)
* *[[Οι Ήρωες του Δάσους: Περιπέτειες στο Τσίρκο]]* (2010)
* *[[Οι Ήρωες του Δάσους: Η Μεγάλη Τρομάρα]]* (2015)
* *[[Ωρα για Σερφ 2: Παιχνίδι με τα κύματα]]* (2017)

## Τηλεοπτική σειρά
* *[[Βρέχει Κεφτέδες (τηλεοπτική σειρά)|Βρέχει Κεφτέδες]]* (2017-2018)
* *[[Ξενοδοχείο για Τέρατα: Η Σειρά]]* (2017-2020)

## Franchise
* *[[Οι Ήρωες του Δάσους (σειρά ταινιών)|Οι Ήρωες του Δάσους]]* (2006-2015)
* *[[Βρέχει Κεφτέδες (franchise)|Βρέχει Κεφτέδες]]* (2009-2013)
* *[[Στρουμφάκια (σειρά ταινιών)|Στρουμφάκια]]* (2011-2017)
* *[[Ξενοδοχείο για τέρατα (franchise)|Ξενοδοχείο για τέρατα]]* (2012-2022)
* *[[Αραχνο-Σύμπαν (franchise)|Αραχνο-Σύμπαν]]* (2018-2022)

## Εξωτερικοί σύνδεσμοι

*Επίσημη ιστοσελίδα


Κατηγορία:Κινηματογραφικές εταιρίες παραγωγής
Κατηγορία:Sony Pictures Entertainment
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Αμερικανικές εταιρίες παραγωγής κινουμένων σχεδίων
TriStar Pictures

Η **TriStar Pictures** είναι μία μεγάλη αμερικάνικη εταιρεία παραγωγής ταινιών. Κατατάσσεται στα "Μεγάλα δέκα"

H εταιρεία ανήκει στην Sony Pictures, θυγατρική εταιρεία του Ιαπωνέζικου κολλοσού Sony.

Κατηγορία:Κινηματογραφικές εταιρίες παραγωγής
Κατηγορία:Columbia TriStar
Κατηγορία:Sony Pictures Entertainment
Κατηγορία:Ιστορία και πολιτισμός του Χόλυγουντ
Κατηγορία:Εταιρείες διανομής ταινιών των Ηνωμένων Πολιτειών
Νέβσεχιρλι Νταμάτ Ιμπραήμ Πασάς

Ο **Νέβσεχιρλι Νταμάτ Ιμπραήμ Πασάς** (Οθ. Τούρκικα:نوشہرلی داماد ابراہیم پاشا) (Τούρκικα:*Nevşehirli Damat Ibrahim Pasha*,  1662 - 1 Οκτωβρίου 1730) ήταν Οθωμανός πολιτικός. Υπήρξε Μεγάλος Βεζίρης της Οθωμανικής Αυτοκρατορίας κατά την περίοδο 1718-1730.

Έλαβε το επίθετο "Νεβσεχίρλι" (που σημαίνει "από το Νεβσεχίρ") για να μην συγχέεται με έναν άλλο Μεγάλο Βεζίρη, Νταμάτ Ιμπραήμ Πασά.

## Βιογραφία
Γεννήθηκε το 1662 στο Νεβσεχίρ, και ήταν γιος του Σιπαχί Αλί Αγά και της Φατμά Χανίμ. Πήγε στην Κωνσταντινούπολη το 1689 για να δει τους συγγενείς του και να βρει δουλειά.

Οι ικανότητες του Ιμπραήμ, να διευθύνει την κυβέρνηση από το 1718 έως το 1730, διατήρησαν μια ασυνήθιστη εσωτερική ειρήνη στην αυτοκρατορία, αν και οι παραμεθόριες επαρχίες ήταν συχνά οι σκηνές αναταραχής και εξέγερσης. Αυτό συνέβαινε επανειλημμένα στην Αίγυπτο και την Αραβία, και ακόμη πιο συχνά στις περιοχές βόρεια και ανατολικά της Μαύρης Θάλασσας, ειδικά μεταξύ των άγριων φυλών Νογκάι του Κουμπάν.

Η κατάσταση των χωρών μεταξύ της Μαύρης Θάλασσας και της Κασπίας Θάλασσας καθίσταται ακόμη πιο ασταθής από τους αντίπαλους ισχυρισμούς της Ρωσίας και της Υψηλής Πύλης, ήταν δύσκολο να καθοριστεί ένα όριο μεταξύ των δύο αυτοκρατοριών σύμφωνα με τη συνθήκη διαίρεσης του 1723.

Ο Ιμπραήμ Πασάς παντρεύτηκε την κόρη του σουλτάνου Αχμέτ Γ΄, Φατμά Σουλτάν, το 1717 όταν ήταν δεκατέσσερα ετών και ο Ιμπραήμ ήταν πενήντα ετών. Με αυτό το γάμο κέρδισε το επίθετο "Damat" (Τουρκικά: γαμπρός, γιος εξ αγχιστείας). Το ζευγάρι είχε δύο γιους.

Ο Ιμπραήμ ήταν ένας ελαστικός, γενναιόδωρος, μετριοπαθής, προνοητικός, υποστηρικτής της καινοτομίας και ένας άνθρωπος με μεγαλείο. Ενδιαφερόταν για την ιστορία και τις καλές τέχνες. Έγινε γνωστός για τους μελετητές, τους ποιητές και τους τεχνίτες της εποχής του. Προστάτευε τους συγγενείς του τόσο πολύ που προσπάθησε να κρατήσει εκείνους που είδε ως αντιπάλους του μακριά του.

Ο Ιμπραήμ έκανε πολλά φιλανθρωπικά έργα. Τα πιο σημαντικά από αυτά είναι το τζαμί, ο Μεντρεσές, η αίθουσα διδασκαλίας, το σχολείο, το σιντριβάνι, το δημόσιο λουτρό, το πανδοχείο και το διπλό μπάνιο στο Νεβσεχίρ, και το Νταρντανάντης Τζαμί, το σιντριβάνι και η βιβλιοθήκη έγιναν όλα με τα εισοδήματα του, χτισμένα μαζί με τη σύζυγό του Φατμά Σουλτάν στο Σεχζαντεμπασί Τζαμί στο Φατίχ της Κωνσταντινούπολης.

Την 1η Οκτωβρίου 1730, το σώμα του Ιμπραήμ Πασά, που δολοφονήθηκε τα ξημερώματα, παραδόθηκε στους στρατιώτες με τα πτώματα των γαμπρών τους. Το σώμα του περιπλανήθηκε στους δρόμους της Κωνσταντινούπολης και διαμελίστηκε μετά από επιθέσεις στην πλατεία Σουλτάν Αχμέτ.

## Παραπομπές

* Alderson, A.D. *The Structure of the Ottoman Dynasty*. Greenwood Press: Westport, Connecticut. 1982
* Incorporates text from *History of Ottoman Turks* (1878)

Κατηγορία:Μεγάλοι Βεζίρηδες
Μπομπ Σφουγγαράκης: Επιχείρηση Διάσωσης

Ο ***Μπομπ Σφουγγαράκης: Επιχείρηση Διάσωσης*** (αγγλικά: *The SpongeBob Movie: Sponge on the Run*) είναι Αμερικανική κωμική ταινία παραγωγής 2021 βασισμένη στην ομώνυμη σειρά.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Ταινίες του 2020
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες κινουμένων σχεδίων
Κατηγορία:Αγγλόφωνες ταινίες
Κατηγορία:Ταινίες παραγωγής Paramount Animation
Κατηγορία:Ταινίες παραγωγής Paramount Pictures
Κατηγορία:Ταινίες παραγωγής Nickelodeon Movies
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες κινουμένων σχεδίων του Nickelodeon
Κατηγορία:Ταινίες Μπομπ Σφουγγαράκης
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2020
Κατηγορία:Ταινίες ιντέρκουελ
NBCUniversal

Η **NBCUniversal** είναι  μεγάλη αμερικανική εταιρεία παραγωγής ταινιών. Κατατάσσεται στα "Μεγάλα δέκα"

## Στούντιο
*Universal Pictures
*Universal Animation Studios
*Illumination Entertainment
*Dreamworks Animation

## Εξωτερικοί σύνδεσμοι
* 

Κατηγορία:Comcast
Κατηγορία:Εταιρείες ιδρυθείσες το 2004
Κατηγορία:Επιχειρήσεις των ΗΠΑ
Κατηγορία:Επιχειρήσεις Μέσων Μαζικής Ενημέρωσης
Συνθετική βιολογία

μικρογραφία| Έρευνα συνθετικής βιολογίας στο Ερευνητικό Κέντρο της NASA Ames.
Η **συνθετική βιολογία** (SynBio) είναι ένα διεπιστημονικό πεδίο έρευνας που επιδιώκει να δημιουργήσει νέα βιολογικά μέρη, συσκευές και συστήματα, ή να επανασχεδιάσει συστήματα που ήδη βρίσκονται στη φύση. 

Είναι ένας κλάδος της επιστήμης που περιλαμβάνει ένα ευρύ φάσμα από μεθοδολογικές προσεγγίσεις από πολλούς και διάφορους κλάδους. Κάποιοι εξ αυτών είναι η βιοτεχνολογία, η γενετική μηχανική, η μοριακή βιολογία, η μοριακή μηχανική, η βιολογία συστημάτων, η επιστήμη μεμβράνων, η βιοφυσική, η χημική και η βιολογική μηχανική, η ηλεκτρονική μηχανική και η μηχανική υπολογιστών, η μηχανική ελέγχου συστημάτων και η εξελικτική βιολογία. 

Λόγω της αύξησης των δυνατοτήτων της γενετικής μηχανικής και του μειωμένου κόστους σύνθεσης και προσδιορισμού της αλληλουχίας DNA, το πεδίο της συνθετικής βιολογίας αναπτύσσεται ραγδαία. Το 2016, περισσότερες από 350 εταιρείες σε 40 χώρες ενεπλάκησαν ενεργά με εφαρμογές της συνθετικής βιολογίας. Όλες αυτές οι εταιρείες είχαν εκτιμώμενη καθαρή αξία 3,9 δισεκατομμυρίων δολαρίων στην παγκόσμια αγορά. 

## Δείτε επίσης
* Ξενοβιολογία 

## Παραπομπές


## Εξωτερικοί σύνδεσμοι
* https://www.blod.gr/lectures/synbio-an-ode-to-interdisciplinary-research/ 
* Συνθετική βιολογία βιβλία δημοφιλή επιστημονικά βιβλία και εγχειρίδια 
* Εισαγωγική Περίληψη της Συνθετικής Βιολογίας  . Συνοπτική επισκόπηση των εννοιών, των εξελίξεων και των εφαρμογών της συνθετικής βιολογίας 
* Συνεργατικό άρθρο επισκόπησης για τη Συνθετική Βιολογία 
* Η αμφιλεγόμενη εκκίνηση DNA θέλει να επιτρέψει στους πελάτες να δημιουργήσουν πλάσματα (2015-01-03), *[[San Francisco Chronicle]]* 
* Είναι ζωντανό, αλλά είναι ζωή: Συνθετική βιολογία και το μέλλον της δημιουργίας (28 Σεπτεμβρίου 2016), *World Science Festival* 

Κατηγορία:Αναδυόμενες τεχνολογίες
Κατηγορία:Βιοπληροφορική
Κατηγορία:Βιολογία συστημάτων
Κατηγορία:Μοριακή γενετική
Κατηγορία:Βιοτεχνολογία
Μαριλένη της Οράγγης-Νάσσαου

Η **Μαριλένη της Οράγγης-Νάσσαου** (*Marilène van Orange-Nassau*, γεννημένη ως Μαρία Ελένη Άντζελα φαν ντεν Μπρουκ *Marie Hélène Angela van den Broek*, 4 Φεβρουαρίου 1970 -) είναι η σύζυγος του Πρίγκιπα Μαυρίκιου της Οράγγης-Νασσάου, φαν Φόλενχοφεν.

## Βιογραφία
Γεννήθηκε στις 4 Φεβρουαρίου 1970 στο Ντίρε, και είναι κόρη του Χανς φαν ντεν Μπρουκ και της Γιόσεε φαν Σχέντελ.

Απέκτησε το δίπλωμα γυμνασίου (προ-πανεπιστημιακή δευτεροβάθμια εκπαίδευση) στο Βάσενααρ το 1988. Σπούδασε από το 1988 έως το 1994 στο Πανεπιστήμιο του Γκρόνινγκεν, όπου έλαβε το πτυχίο MSc στη Διοίκηση Επιχειρήσεων. Εργάζεται στο Ρέικσμουζεουμ Άμστερνταμ, ένα ολλανδικό εθνικό μουσείο αφιερωμένο στην τέχνη, τη χειροτεχνία και την ιστορία.

Στις 29 Μαΐου 1998 παντρεύτηκε με πολιτικό γάμο τον Πρίγκιπα Μαυρίκιο της Οράγγης-Νασσάου, φαν Φόλενχοφεν στο Άπελντοορν και την επόμενη μέρα 30 Μαΐου έγινε και ο θρησκευτικός τους γάμος. Μαζί απέκτησαν τρία παιδιά:
*την Αναστασία *Άννα* Μαργαρίτα Ιωσηφίνα (γεν. το 2001)
*τον *Λούκας* Μαυρίκιο Πέτρο Ερρίκο (γεν. το 2002)
*την *Φελίσια* Ιουλιανή Βενεδίκτη Βαρβάρα (γεν. το 2005)

## Τίτλοι
***4 Φεβρουαρίου 1970 - 29 Μαΐου 1998**: Δεσποινίς Μαριλένη φαν ντεν Μπρουκ
***29 Μαΐου 1998 - 30 Ιανουαρίου 2013**: *Η Βασιλική Υψηλότητα* Πριγκίπισσα Μαριλένη της Οράγγης-Νάσσαου, φαν Φόλενχοφεν
***30 Ιανουαρίου 2013 - σήμερα**: *Η Υψηλότητα* Πριγκίπισσα Μαριλένη της Οράγγης-Νάσσαου, φαν Φόλενχοφεν-φαν ντεν Μπρουκ

## Παραπομπές


## Εξωτερικοί σύνδεσμοι
*
*Dutch Royal House webpage

Κατηγορία:Οίκος του Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Ολλανδίας
Κατηγορία:Πριγκίπισσες της Οράγγης-Νάσσαου
Μαρία των Κάτω Χωρών

Η **Μαρία** (*Marie der Nederlanden*, 5 Ιουνίου 1841 - 22 Ιουνίου 1910) από τον Οίκο της Οράγγης-Νάσσαου ήταν κόρη του Φρειδερίκου των Κάτω Χωρών.

## Βιογραφία
Η *Βιλελμίνη Φρειδερίκη Άννα Ελισάβετ Μαρία* γεννήθηκε στις 5 Ιουνίου 1841 στο Βάσενααρ και ήταν το νεότερο παιδί και κόρη του Φρειδερίκου των Κάτω Χωρών και της Λουίζας της Πρωσίας.

Η Μαρία διαγνώστηκε με προβλήματα ακοής σε νεαρή ηλικία. Όπως η αδερφή της Λουίζα, θεωρήθηκε έξυπνη και πολύ βασιλική, αλλά όχι ελκυστική. Οι γονείς της ήλπιζαν να την παντρέψουν με τον Αλβέρτο Εδουάρδο, Πρίγκιπα της Ουαλίας (αργότερα Εδουάρδο Ζ΄), αλλά η μητέρα του πρίγκιπα Βικτωρία, γνωρίζοντας τις ερωτικές τάσεις του γιου της, αντιτάχθηκε σε αυτόν τον γάμο.

Στις 18 Ιουλίου 1871 παντρεύτηκε τον Γουλιέλμο του Βηντ στο Βάσενααρ. Μαζί απέκτησαν έξι παιδιά:
*τον Γουλιέλμο Φρειδερίκο (1872-1945), νυμφεύτηκε την Παυλίνα της Βυρτεμβέργης. Απέκτησαν 2 παιδιά.
*τον Αλέξανδρο (1874-1877).
*τον Γουλιέλμο (1876-1945), νυμφεύτηκε την Σοφία του Σένμπουργκ-Βάλντενμπουργκ. Απέκτησαν 2 παιδιά.
*τον Βίκτωρα (1877-1946), παντρεύτηκε την Γκίζελα του Ζόλμς-Βίλντενφελς. Απέκτησαν 2 παιδιά.
*την Λουίζα (1880-1965).
*την Ελισάβετ (1883-1938).

Απεβίωσε στις 22 Ιουνίου 1910 στο Νόιβηντ σε ηλικία 69 ετών.

## Τίτλοι
*5 Ιουνίου 1841 – 18 Ιουλίου 1871: *Η Βασιλική Υψηλότητα* Πριγκίπισσα Μαρία της Ολλανδίας, Πριγκίπισσα της Οράγγης-Νάσσαου
*18 Ιουλίου 1871 – 22 Οκτωβρίου 1907: *Η Βασιλική Υψηλότητα* Πριγκίπισσα του Βιντ
*22 Οκτωβρίου 1907 – 22 Ιουνίου 1910: *Η Βασιλική Υψηλότητα* Η Χήρα Πριγκίπισσα του Βιντ

## Παραπομπές


## Πηγές
*thePeerage.com - Marie von Nassau, Princess of the Netherlands
*The Royal House of Stuart, London, 1969, 1971, 1976, Addington, A. C., Reference: page 354.
* R.W.A.M. Cleverens, *De Oranje-erfopvolging rond de eeuwwisseling*. Uitgever Nobles 1997 
* J.A. van Zelm van Eldik, Moed en deugd

Κατηγορία:Οίκος του Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Οράγγης-Νάσσαου
Κατηγορία:Πριγκίπισσες της Γερμανίας
Αγία Θεοδώρα (συνοικία Άρτας)

μικρογραφία
Η συνοικία της Αγίας Θεοδώρας στην Άρτα είναι η περιοχή που περιβάλλει και τον Ιερό βυζαντινό ναό της Αγίας Θεοδώρας. Συνορεύει με τις συνοικίες του Πλατάνου των Ταμπακιάδων την συνοικία του Γεφυρόπουλου και την συνοικία του Ελιγιασβέη. Θεωρούνταν η πλέον χριστιανική συνοικία της πόλης καθώς οι κάτοικοι ήταν μεγαλωμένοι δίπλα στον βυζαντινό ναό της Αγίας Θεοδώρας πολιούχο της πόλης.

Κατηγορία:Άρτα
Επαναληψιμότητα

**Επαναληψιμότητα** ή **αξιοπιστία μέτρησης - επαναμέτρησης** είναι η εγγύτητα της συμφωνίας των αποτελεσμάτων διαδοχικών μετρήσεων της ίδιας μεταβλητής, όταν η έρευνα διεξάγεται κάτω από τις ίδιες συνθήκες. Με άλλα λόγια, οι μετρήσεις που λαμβάνονται από ένα συσγκεκριμένο άτομο ή όργανο μέτρησης στο ίδιο αντικείμενο, κάτω από τις ίδιες συνθήκες, και σε κοντινό χρονικό διάστημα. Η μικρότερη του απόλυτου επαναληψιμότητα προκαλεί την **μεταβλητότητα μέτρησης - επαναμέτρησης**. Αυτή η μεταβλητότητα, ή διακύμανση ή διασπορά των αποτελεσμάτων μπορεί να προκληθεί, για παράδειγμα, από διακύμανση των ερευνητών ή/και διακύμανση μεταξύ των παρατηρητών. Μια μέτρηση μπορεί να θεωρηθεί ότι είναι *επαναλήψιμη* όταν αυτή η διακύμανση είναι μικρότερη από ένα προκαθορισμένο όριο. 
## Δείτε επίσης
* Ακρίβεια
* Παρακολούθηση (ιατρική)
* Αξιοπιστία (στατιστικά)
* Αναπαραγωγιμότητα 
* Μεταεπιστήμη

## Παραπομπές

## Εξωτερικοί σύνδεσμοι

* Πρακτική εξήγηση της επαναληψιμότητας και της αναπαραγωγιμότητας όσον αφορά το πώς τα δεδομένα μπορούν να διαφέρουν μεταξύ των δειγμάτων. - παράδειγμα βιομηχανίας πετρελαίου 
Κατηγορία:Μετρολογία
Κατηγορία:Μεθοδολογία
Δημήτριος Εμμ. Προμπονάς

Ο **Δημήτριος Προμπονάς** (19??-1974) του Εμμανουήλ ήταν Έλληνας επιχειρηματίας. Υπηρέτησε ως δήμαρχος Νάξου από το 1964 ως το 1970.
Κατά τη δεκαετία του '20 ίδρυσε την ομώνυμη ποτοποιία- οινοποιία, η οποία εξελίχθηκε και λειτουργεί ως σήμερα. Ήταν άνθρωπος με διάθεση για προσφορά και με αγάπη για την ιδιαίτερη πατρίδα του.
Εξελέγη δήμαρχος το 1964 και μετά την έναρξη της επταετίας παρέμεινε δήμαρχος, με αναπληρωτή τον Ανδρέα Ι. Ξενάκη.

Κηδεύτηκε στη Νάξο στις 18 Ιουνίου 1974. Κατέλιπε τη σύζυγό του, Κολώνα, παιδιά και εγγόνια.

Η επιχείρηση μετά το θάνατο του Δημητρίου περιήλθε στον γιο του, Σταμάτη (Τάκη), ο οποίος απεβίωσε το 2013, δύο μόλις χρόνια πριν τη συμπλήρωση των 100 χρόνων της εταιρίας.

## Παραπομπές


Κατηγορία:Έλληνες επιχειρηματίες
Κατηγορία:Δήμαρχοι Νάξου
Τζιν Κένεντι

Η **Τζιν Κένεντι** (αγγλικά: Jean Ann Kennedy Smith, 20 Φεβρουαρίου 1928 – 17 Ιουνίου 2020) ήταν Αμερικανίδα διπλωμάτης, ακτιβίστρια, ανθρωπίστρια και συγγραφέας. Υπηρέτησε ως πρέσβειρα των ΗΠΑ στην Ιρλανδία από το 1993 έως το 1998. Ήταν μέλος της οικογένειας Κένεντι, το όγδοο από τα εννιά παιδιά της οικογένειεας και η μικρότερη κόρη του Τζόζεφ Κένεντι και της Ρόουζ Φίτζεραλντ. Αδέρφια της ήταν μεταξύ άλλων ο πρόεδρος Τζον Φιτζέραλντ Κένεντι, ο γερουσιαστής Ρόμπερτ Κένεντι, ο γερουσιαστής Τεντ Κένεντι και η ιδρύτρια των Special Olympics Γιούνις Κένεντι Σράιβερ.

## Καριέρα
Ως πρέσβειρα στην Ιρλανδία, η Κένεντι ασχολήθηκε ιδιαίτερα με την διατήρηση της ειρήνης στη Βόρεια Ιρλανδία ως εκπρόσωπος του προέδρου Μπιλ Κλίντον στο Δουβλίνο. Έλαβε αρκετά σχόλια όταν προέτρεψε το Στέιτ Ντιπάρτμεντ των ΗΠΑ να χορηγήσει βίζα στον πρόεδρο Τζέρι Άνταμς, παρόλο που η οικογένειά της ισχυρίστηκε ότι αυτή η ενέργεια επηρέασε τον Ιρλανδικό Δημοκρατικό Στρατό ώστε να ζητήσει την κατάπαυση του πυρός το 1994. Ωστόσο, ο Άνταμς ισχυρίστηκε ότι ο ίδιος ο πρόεδρος Κλίντον ηγήθηκε της διαδικασίας για την διατήρηση της ειρήνης στη Βόρεια Ιρλανδία και ότι κατά την διάρκεια της διαδικασίας, η Κένεντι βασίστηκε στις συμβουλές ενός ιερέα από το Μπέλφαστ. Η πρόεδρος της Ιρλανδίας Μαίρη Μακ Αλίς χορήγησε τιμητική ιρλανδική υπηκοότητα στην Κένεντι το 1998, ως αναγνώριση των υπηρεσιών της στη χώρα.

Η Κένεντι ίδρυσε το Very Special Arts (VSA), έναν διεθνώς αναγνωρισμένο μη κερδοσκοπικό οργανισμό που αφιερώθηκε στη δημιουργία μιας κοινωνίας όπου οι άνθρωποι με ειδικές ανάγκες θα μπορούν να ασχοληθούν με τις τέχνες. Το 2011, βραβεύτηκε με το Προεδρικό Μετάλλιο Ελευθερίας, το μεγαλύτερο βραβείο στις ΗΠΑ, από τον πρόεδρο Μπαράκ Ομπάμα, για το έργο της για τους ανθρώπους με αναπηρία.

## Εξωτερικοί σύνδεσμοι
* 
* The Kennedy Center: U.S. Ambassador to Ireland, Jean Kennedy Smith 

## Παραπομπές


Κατηγορία:Αμερικανοί διπλωμάτες
Τζιν
Κατηγορία:Πρέσβεις των Ηνωμένων Πολιτειών
SEAT Tarraco

Το **SEAT Tarraco** είναι ένα μεσαίο crossover SUV της ισπανικής αυτοκινητοβιομηχανίας SEAT. Κατασκευάζεται από τον Οκτώβριο του 2018 στο εργοστάσιο του Βόλφσμπουργκ, Γερμανία, όπου είναι και η έδρα του Ομίλου Volkswagen. Αποτελεί το κορυφαίο σε διαστάσεις SUV της εταιρείας (πάνω από τα SEAT Arona και SEAT Ateca) και μάλιστα μπορεί να παραγγελθεί με 5-θέσιο ή 7-θέσιο σαλόνι. Πήρε το όνομά του από την πόλη Ταρραγόνα.

## Εισαγωγή
thumb|left|Το σαλόνι ενός SEAT Tarraco στο Σαλόνι Αυτοκινήτου του Παρισιού τον Οκτώβριο του 2018.

Για πρώτη φορά αποκαλύφθηκε στον Τύπο στις 18 Σεπτεμβρίου 2018, ενώ παρουσιάστηκε επίσημα τον Οκτώβριο του 2018 στο Σαλόνι Αυτοκινήτου του Παρισιού. Η μαζική παραγωγή του ξεκίνησε μέσα στον ίδιο μήνα και κυκλοφόρησε τον Δεκέμβριο του 2018. Τεχνικά, έχει στενή συγγένεια με το Volkswagen Tiguan Allspace και το Škoda Kodiaq, που είναι το μεγαλύτερο SUV της Škoda.

## Πωλήσεις

Κατά την έναρξη των πωλήσεων στη Γερμανία, τον Δεκέμβριο του 2018, πρόλαβε να πουλήσει μόλις 30 αντίτυπα εντός του έτους. Το 2019 όμως, έφτασε τις 10.256 πωλήσεις στη χώρα αυτή, από τις οποίες οι 6.097 ήταν με κινητήρες ντίζελ και οι 7.778 με τετρακίνηση. Το έτος 2020 πούλησε 8.323 αντίτυπα στην ίδια χώρα, από τα οποία τα 4.924 ήταν ντίζελ και τα 6.019 με τετρακίνηση. 

## Αναφορές


## Εξωτερικοί σύνδεσμοι

* Η επίσημη ελληνική ιστοσελίδα του SEAT Tarraco

Tarraco
Κατηγορία:Αυτοκίνητα SUV
Κατηγορία:Ισπανικά αυτοκίνητα
A.C.A.B.

[μικρογραφία|Γκράφιτι με το ακρωνύμιο στο [Λονδίνο]]
Το αγγλικό ακρωνύμιο **A.C.A.B.** (πλήρης μορφή: All Cops Are Bastards) σημαίνει "όλοι οι μπάτσοι είναι μπάσταρδοι". Χρησιμοποιείται ως σύνθημα και ως γραπτή ατάκα, ενώ εμφανίζεται συχνότερα σε γκράφιτι, τατουάζ και άλλες εικόνες. Μερικές φορές αναγράφεται αριθμητικά και ως **1312**, από την αλφαβητική σειρά των γραμμάτων που αποτελούν τη φράση.

Ο όρος αναφέρεται στην αστυνομία ως θεσμό. Ως εκ τούτου η άποψη δεν αντανακλάται αναγκαία σε ένα συγκεκριμένο αστυνομικό. Ο όρος χρησιμοποιείται ως απάντηση στις αστυνομικές πράξεις οι οποίες ιστορικά έχουν χαρακτηρισθεί ως καταχρηστικές, αντιπαθητικές, διεφθαρμένες και εκδικητικές.

## Παραπομπές


Κατηγορία:Γκράφιτι
Κατηγορία:Φράσεις επινοημένες στη δεκαετία του 1970
Γουλιέλμος της Έσσης-Φίλιπσταλ-Μπάρχφελντ

Το όνομα **Γουλιέλμος της Έσσης-Φίλιπσταλ-Μπάρχφελντ** μπορεί να αναφέρεται στα εξής πρόσωπα:
* Γουλιέλμος της Έσσης-Φίλιπσταλ-Μπάρχφελντ (1692-1761), γιος του Φίλιππου της Έσσης-Φίλιπσταλ
* Γουλιέλμος της Έσσης-Φίλιπσταλ-Μπάρχφελντ (1831-1890), γιος του Καρόλου της Έσσης-Φίλιπσταλ-Μπάρχφελντ
* Γουλιέλμος της Έσσης-Φίλιπσταλ-Μπάρχφελντ (1905-1942), γιος του Κλόντβιχ της Έσσης-Φίλιπσταλ-Μπάρχφελντ
* Γουλιέλμος της Έσσης-Φίλιπσταλ-Μπάρχφελντ (γενν. 1933), γιος του Γουλιέλμου της Έσσης-Φίλιπσταλ-Μπάρχφελντ (1905-1942)
* Γουλιέλμος της Έσσης-Φίλιπσταλ-Μπάρχφελντ (γενν. 1963), γιος του Γουλιέλμου της Έσσης-Φίλιπσταλ-Μπάρχφελντ (γενν. 1933)
Κ. Πορφύρης

**Κ. Πορφύρης** ήταν το φιλολογικό ψευδώνυμο του **Πορφύρη Κονίδη**. Γεννήθηκε στη Ζάκυνθο τον Νοέμβριο του 1910 και πέθανε στην Αθήνα τον Μάιο του 1967.

Κατά τη δεκαετία του 1930 σπούδασε στη Νομική Σχολή του Πανεπιστημίου της Αθήνας. Ήταν τακτικός αρθρογράφος στην "Αυγή" (από το 1953), καθώς και αρχισυντάκτης στο περιοδικό "Επιθεώρηση Τέχνης" (από το 1959). Η γενικότερη συγγραφική παρουσία του ανέδειξε σπουδαία ζητήματα της νεοελληνικής ιστορίας και της τοπικής ιστορίας των Επτανήσων, αλλά και αγωνίστηκε με συνέπεια για την ιδεολογική και πολιτική ανανέωση του αριστερού κινήματος.

Σημαντικότερα έργα του: Ελισάβετ Μουτζάν-Μαρτινέγκου "Αυτοβιογραφία" (εισαγωγή- σχόλια Κ. Πορφύρη), εκδ. Διγενής, Αθήνα 1956, "Διονύσιος Σολωμός: ένας ποιητής, ένας άνθρωπος, μια εποχή", εκδ. Μίνωας, Αθήνα 1958, "Καλβικά διάφορα" (ανάτυπο από την "Επιθεώρηση Τέχνης"), 1960, "Ανδρέας Κάλβος, ο αγέλαστος: μυθιστορηματική βιογραφία", εκδ. 20ός αιώνας, Αθήνα 1962, "Λασκαράτος, ο αντιφατικός, ο ποιητής, ο πεζογράφος", εκδ. Δίφρος, Αθήνα 1962, Άγγελος Σουμάκης, "Το ρεμπελιό των ποπολάρων" (εισαγωγή Κ. Πορφύρη), εκδ. Επικαιρότητα, Αθήνα 1973, "Ο Ανδρέας Κάλβος καρμπονάρος: η μυστική δίκη των καρμπονάρων της Τοσκάνης", εκδ. Θεμέλιο, Αθήνα 1975, "Ενθυμήματα: όσα έζησα, όσα είδα, όσα άκουσα", εκδ. Περίπλους, Αθήνα 2000.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Λουίζα της Οράγγης-Νάσσαου (1770-1819)

Η **Λουίζα της Οράγγης-Νάσσαου** (*Louise van Oranje-Nassau*, 28 Νοεμβρίου 1770 - 20 Σεπτεμβρίου 1819) ήταν μοναχοκόρη του Γουλιέλμου Ε΄ της Οράγγης.

## Βιογραφία
Η *Φρειδερίκη Λουίζα Βιλελμίνη* γεννήθηκε στις 28 Νοεμβρίου 1770 στη Χάγη, και ήταν το δεύτερο παιδί και η μοναχοκόρη του Γουλιέλμου Ε΄ της Οράγγης και της Βιλελμίνης της Πρωσίας.

Σύμφωνα με τη νέα μόδα της παιδικής μέριμνας στα τέλη του 18ου αιώνα, η μητέρα της επέβλεψε την ανατροφή της προσωπικά σε αντίθεση με την προηγούμενη περίπτωση για τα παιδιά της τάξης της και ήταν αφοσιωμένη στη μητέρα της και είχε στενή σχέση μαζί της όλη της τη ζωή. Ενδιαφερόταν για τη μουσική, το θέατρο και τη γραφή, συμμετείχε σε ερασιτεχνικό θέατρο και διδάχθηκε στη μουσική από τον Γιόχαν Κολίτσι.

Στις 14 Οκτωβρίου 1790 παντρεύτηκε τον Κάρολο Γεώργιο Αύγουστο του Μπράουνσβαϊγκ στο Μπράουνσβαϊγκ. Το ζευγάρι δεν απέκτησε απογόνους.

Πέθανε στις 20 Σεπτεμβρίου 1819 στο Άμστερνταμ σε ηλικία 48 ετών. Είναι θαμμένη στη Νέα Εκκλησία στο Ντελφτ.

## Πρόγονοι


## Τίτλοι
*28 Νοεμβρίου 1770 – 14 Οκτωβρίου 1790: *Η Γαληνοτάτη Υψηλότητα* Πριγκίπισσα Φρειδερίκη Λουίζα Βιλελμίνη της Οράγγης
*14 Οκτωβρίου 1790 – 15 Οκτωβρίου 1806: *Η Γαληνοτάτη Υψηλότητα* Η Κληρονομική Πριγκίπισσα του Μπράουνσβαϊγκ-Βολφενμπύτελ
*15 Οκτωβρίου 1806 – 20 Σεπτεμβρίου 1819: *Η Γαληνοτάτη Υψηλότητα* Η Χήρα Κληρονομική Πριγκίπισσα του Μπράουνσβαϊγκ-Βολφενμπύτελ

## Παραπομπές


Κατηγορία:Οίκος του Νάσσαου
Κατηγορία:Οίκος των Γουέλφων
Κατηγορία:Ολλανδοί ευγενείς
Κατηγορία:Πριγκίπισσες της Οράγγης-Νάσσαου
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Δούκισσες του Μπράουνσβαϊγκ-Βόλφενμπυτελ
Αγία Μπέγκα

Η **Αγία Μπέγκα** (πέθανε στις 17 Δεκεμβρίου 693) ήταν κόρη του Πεπίνου του Λάντεν που διετέλεσε Μαγιορδόμος στην Αυστρασία και της συζύγου του Ίττας του Μετς. Όταν πέθανε ο σύζυγος της φόρεσε το μοναχικό πέπλο, ίδρυσε επτά εκκλησίες και οικοδόμησε μια μονή στο Αντέν του ποταμού Μεύση όπου πέρασε τα υπόλοιπα χρόνια της ζωής της σαν ηγουμένη. Η ταφή της έγινε στον Καθεδρικό ναό της Αγίας Μπέγκας στο Αντέν. Η μεγαλύτερη αδελφή της ήταν η Αγία Γερτρούδη του Νιβέλ. Η Αγία Μπέγκα παντρεύτηκε τον Ανσέγκιζελ δεύτερο γιο του επισκόπου Αρνούλφου, επισκόπου του Μετς, μαζί του απέκτησε :

*Πεπίνος του Χέρσταλ 635/640-714, μαγιορδόμος της Νευστρίας, Αυστρασίας & Βουργουνδίας· δούκας & πρίγκιπας των Φράγκων.
*Μάρτιν του Λον β΄ ήμισυ 7ου αι., κόμης του Λoν.
*Κλοτίλδη 650–699, παντρεύτηκε τον Θευδέριχο Γ΄ της Νευστρίας.

Μετά την δολοφονία του συζύγου της η Μπέγκα πήγε για προσκύνημα στην Ρώμη, με την επιστροφή της ίδρυσε επτά εκκλησίες στην Αντέν του Μεύση. Η Αγία Μπέγκα αγιοποιήθηκε και η μνήμη της εορτάζεται στις 17 Δεκεμβρίου. Πολλοί θεωρούν ότι το *"Μπεγκικό κίνημα"* που εμφανίστηκε τον 12ο αιώνα ιδρύθηκε από την Αγία Μπέγκα, η εκκλησία στην πόλη Λιρ στο Βέλγιο έχει τον ανδριάντα της με την επιγραφή *"Αγία Μπέγκα, η ιδρύτρια μας"*. Μια άλλη θεωρία αναφέρει ότι το κίνημα του Μπέγκ πήρε τον όνομα του από τον ιερέα Λάμπερτ του Μπέγκ που διαδόθηκε υπό την προστασία του.

## Παραπομπές
 		


## Πηγές

*Attwater, Donald & John, Catherine Rachel. The Penguin Dictionary of Saints. 3rd edition. New York: Penguin Books, 1993
*Baix, F. "Begge," in Dictionnaire d'histoire et de géographie ecclésiastiques, VII, ed. A. Baudrillart (Paris, 1934)
*Dunbar, Agnes Baillie Cunninghame A Dictionary of Saintly Women (London, 1904)
*Heller, J., ed. Genealogiae ducum Brabantiae (Monumenta Germaniae Historica; SS, XXV), pp. 385–413, ref Genealogia ampliata, 1270
*J. A. Ryckel ab Oorbeeck, Vita S. Beggae Ducissae Brabantiae Andetennensium, Begginarum et Beggardorum fundatricis vetus (Louvain, 1631)
*Rousseau, Félix. "Le monastère mérovingien d'Andenne", À travers l'histoire de Namur, du Namurois et de la Wallonie. Recueil d'articles de Félix Rousseau (n.p., 1977)

Κατηγορία:Πεπινίδες
Ματ Σμιθ (ηθοποιός)

Ο **Μάθιου Ρόμπερτ Σμιθ** (αγγλικά: *Matthew Robert Smith*, γενν. 28 Οκτωβρίου 1982) είναι Άγγλος ηθοποιός του θεάτρου, του κινηματογράφου και της τηλεόρασης. Περισσότερο γνωστός είναι για τη συμμετοχή του στην τηλεοπτική σειρά *[[Doctor Who]]*, ως ο Ενδέκατος Δόκτωρ, καθώς επίσης και στην ιστορική - δραματική σειρά του Netflix *[[Το Στέμμα (τηλεοπτική σειρά)|The Crown]]*, στον ρόλο του πρίγκιπα Φιλίππου, Δούκα του Εδιμβούργου, ρόλος που του χάρισε υποψηφιότητα στα βραβεία Emmy.

Αρχικά, ο Σμιθ, ήθελε να γίνει ποδοσφαιριστής, αλλά εξαιτίας της σπονδυλόλυσης, κάτι τέτοιο δεν ήταν εφικτό, κι έτσι ακολούθησε την υποκριτική καριέρα. Γράφτηκε, πρώτα, στο National Youth Theatre και στη συνέχεια σπούδασε δημιουργική γραφή στο Πανεπιστήμιο East Anglia. Το 2003, ξεκίνησε, επίσημα, η υποκριτική του καριέρα, και συγκεκριμένα στο θέατρο, ερμηνεύοντας ρόλους σε έργα όπως το *Murder in the Cathedral*, του Τ.Σ. Έλιοτ και το *The History Boys*. Το 2008, έλαβε ιδιαίτερα καλές κριτικές για την παράσταση *That Face*.

Παράλληλα και συγκεκριμένα το 2006, ξεκίνησε και η καριέρα του στην τηλεόραση, με τις σειρές *The Ruby in the Smoke* και *The Shadow in the North*. Παρόλα αυτά, ο μεγάλος ρόλος ήρθε το 2007, στη σειρά *Party Animals*. Εν συνεχεία, έγινε ο νεότερος ηθοποιός που υποδύεται κάποια από τις "αναγεννήσεις" του Δόκτορα, στο *Doctor Who*. To 2010, έκανε και το ντεμπούτο του στον κινηματογράφο με το *Womb*. Έχοντας αργότερα συμμετάσχει σε ταινίες όπως το *[[Εξολοθρευτής: Γένεσις|Terminator Genisys]]* (2015) και το *Pride and Prejudice and Zombies* (2016). 

## Παραπομπές


## Εξωτερικοί σύνδεσμοι

*

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατηγορία:Άγγλοι άθεοι
Αννέτα της Οράγγης-Νάσσαου

Η **Αννέτα της Οράγγης-Νάσσαου** (*Annette van Oranje-Nassau*, γεννημένη ως Αννέτα Σεκρέβε *Annette Sekrève*, 18 Απριλίου 1972) είναι η σύζυγος του Πρίγκιπα Βερνάρδου της Οράγγης-Νάσσαου, φαν Φόλενχοφεν.

## Βιογραφία
Γεννήθηκε στις 18 Απριλίου 1972 στη Χάγη, και είναι κόρη του Ουλρίκου Σεκρέβε και της Γιολάντα ντε Χάαν.

Το 1991 πήρε το δίπλωμα στην προπαρασκευαστική επιστημονική εκπαίδευση και σπούδασε από το 1991 έως το 1996 στο Πανεπιστήμιο του Χρόνινγκεν όπου απέκτησε πτυχίο MSc στην ψυχολογία. Στο πανεπιστήμιο που γνώριζε τον μελλοντικό σύζυγό της, τον Πρίγκιπα Βερνάρδο. 

Το ζευγάρι ανακοίνωσε τον αρραβώνα του στις 11 Μαρτίου 2000. Στις 6 Ιουλίου 2000 έγινε ο πολιτικός τους γάμος στην Ουτρέχτη και δύο μέρες αργότερα στις 8 Ιουλίου έγινε και ο θρησκευτικός τους γάμος στον Καθεδρικό Ναό του Αγίου Μαρτίνου της Ουτρέχτης. Μαζί απέκτησαν τρία παιδιά:
*την *Ισαβέλλα* Λίλι Ιουλιανή (γενν. το 2002-)
*τον *Σαμουήλ* Βερνάρδο Λουδοβίκο (γενν. το 2004-)
*τον *Βενιαμίν* Πέτρο Φλόρις (γενν. το 2008-)

Από το 2002, η Αννέτα εργάζεται ως σύμβουλος στο ίδρυμα AGO στο Άμστερνταμ. Η οικογένεια της κατοικεί στο Άμστερνταμ και διατηρεί χαμηλού προφίλ, με συμμετοχή μόνο σε μεγάλες βασιλικές οικογενειακές εκδηλώσεις, συμπεριλαμβανομένης της Ημέρας του Βασιλιά.

## Τίτλοι
***18 Απριλίου 1972 - 6 Ιουλίου 2000**: Δεσποινίς Αννέτα Σεκρέβε
***6 Ιουλίου 2000 - 30 Ιανουαρίου 2013**: *Η Βασιλική Υψηλότητα* Πριγκίπισσα Αννέτα της Οράγγης-Νάσσαου, φαν Φόλενχοφεν
***30 Ιανουαρίου 2013 - σήμερα**: *Η Υψηλότητα* Πριγκίπισσα Αννέτα της Οράγγης-Νάσσαου, φαν Φόλενχοφεν-Σκρέβε

## Παραπομπές


* Dutch Royal House webpage

Κατηγορία:Οίκος του Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Ολλανδίας
Κατηγορία:Πριγκίπισσες της Οράγγης-Νάσσαου
Βάζο του Σουασόν

[μικρογραφία|348x348εσ|Ο [Κλόβις Α΄|Κλόβις και το βάζο του Σουασόν, *Μεγάλα Χρονικά της Γαλλίας*, 15ος αιώνας]]
Το **βάζο του Σουασόν** (Γαλλικά: Le vase de Soissons)  είναι πολύτιμο αντικείμενο, το θέμα ενός ιστορικού γεγονότος, το οποίο θεωρείται ότι συνέβη μετά τη μάχη του Σουασόν το 486. Το αφηγήθηκε κατά το δεύτερο μισό του 6ου αιώνα ο ιστορικός Γρηγόριος της Τουρ, σχεδόν έναν αιώνα μετά το γεγονός.

Επειδή ο Γρηγόριος κατέγραψε το γεγονός σχεδόν έναν αιώνα μετά την καταστροφή του αγγείου, είναι δύσκολο, αν όχι αδύνατο, να διακρίνουμε τον μύθο από την ιστορία.

## Ιστορικό
αριστερά|μικρογραφία|Ο Κλόβις σκοτώνει τον στρατιώτη
Σύμφωνα με τον Γρηγόριο της Τουρ, που διηγήθηκε το γεγονός στο βιβλίο II, κεφάλαιο 27 της *Ιστορίας των Φράγκων*, το αγγείο ήταν θαυμάσιο σε μέγεθος και ομορφιά και αφαιρέθηκε, μαζί με άλλα ιερά σκεύη, από μια εκκλησία στη λεηλασία που ακολούθησε τη μάχη του Σουασόν του 486, μια μάχη που κέρδισε ο Φράγκος βασιλιάς Κλόβις Α', ο οποίος εκείνη την εποχή ήταν 20 ετών και δεν είχε ακόμη μεταστραφεί στον Χριστιανισμό. 

Ο Άγιος Ρεμίγιος, επίσκοπος της Ρενς, έστειλε αγγελιοφόρους στον Κλοβίς, παρακαλώντας τον να επιστρέψει τουλάχιστον αυτό από τα ιερά σκεύη που είχαν διαρπαγεί. Ο Κλοβίς συμφώνησε και έτσι, κατά το μοίρασμα των λαφύρων, ζήτησε από τους στρατιώτες του το βάζο ως νόμιμο μέρος της λείας του. Ένας στρατιώτης διαφώνησε και, προς γενική κατάπληξη όλων, έσπασε το αγγείο με τον πολεμικό του πέλεκυ (φρανσίσκα) λέγοντάς του «Θα λάβεις μόνο αυτό που πραγματικά θα σου αποδώσει η τύχη!», φράση που αποτελεί μαρτυρία πως οι Φράγκοι διαμοίραζαν τα πολεμικά λάφυρα με κλήρωση.

Ο Κλοβίς αρχικά έπνιξε την οργή του και δεν αντέδρασε στην καταστροφή. Παρέδωσε το σπασμένο αγγείο στον Ρεμίγιο, φυλάγοντας όμως στην καρδιά του την προσβολή. Ένα χρόνο αργότερα, ωστόσο, σε επιθεώρηση των στρατευμάτων του, είδε τον στρατιώτη ξανά, τον κατηγόρησε ότι δεν είχε περιποιηθεί τα άρματά του και πήρε τον πέλεκύ του και τον πέταξε στο έδαφος. Ο άντρας έσκυψε να τον σηκώσει και ο Κλόβις του έσπασε το κρανίο με τον δικό του πέλεκυ, λέγοντάς του: «Όπως έκανες στο βάζο του Σουασόν!»

## Στον γαλλικό πολιτισμό
Αυτή η ιστορία ήταν ένα βασικό κείμενο στα γαλλικά βιβλία Ιστορίας του Δημοτικού σχολείου από την Τρίτη Γαλλική Δημοκρατία (1875-1940) και μέχρι τη δεκαετία του 1960. Η φράση που αποδίδεται στον Κλόβις αναδιατυπώθηκε ως «Θυμήσου το αγγείο του Σουασόν!» ("Souviens-toi du vase de Soissons!"). 

Το επεισόδιο του Βάζου του Σουασόν αναπαρίσταται σε μνημείο που έχει ανεγερθεί το 1935 σε κεντρική πλατεία της κοινότητας Σουασόν.

## Εξωτερικοί σύνδεσμοι

* Η ιστορία του Βάζου του Σουασόν στην ιστοσελίδα του Γραφείου Τουρισμού της κοινότητας Σουασόν (γαλλικά)

## Παραπομπές


Κατηγορία:Φράγκοι
Κατηγορία:Ύστερη Αρχαιότητα
Επαναστατικό Συμβούλιο (Αλγερία)

Το **Επαναστατικό Συμβούλιο** ήταν το κυβερνητικό όργανο που κυβέρνησε την Αλγερία μετά το πραξικόπημα τον Ιούνιο του 1965. Ο συνταγματάρχης Χουαρί Μπουμεντιέν ήταν πρόεδρος του από τις 19 Ιουνίου 1965 έως τις 10 Δεκεμβρίου 1976. Στη συνέχεια, ο Μπουμεντιέν υπηρέτησε ως πρόεδρος μέχρι το θάνατό του στις 27 Δεκεμβρίου 1978. 

Τα μέλη είχαν ως εξής το 1970: 

* Μουλάι Αμπντελκαντέρ 
* Αχμέντ Μπελχουσέτ 
* Μοχάμεντ Μπεν Αχμέτ 
* Αχμέντ Μπενσερίφ 
* Μπουχατζάρ Μπενχεντού 
* Τσαντλί Μπεντζεντίντ 
* Αμπντεραχμάν Μπεν Σαλέμ 
* Αμπντελαζίζ Μπουτεφλίκα 
* Αχμέντ Ντραϊά 
* Αχμέντ Καΐντ 
* Αχμέντ Μεντεγκρί 
* Γιαχγιαουί Μοχάμεντ Σαλάχ 
* Σαλάφ Σουφί 
* Μοχάμεντ Ταϊμπί 

Δύο από τα μέλη του συμβουλίου αργότερα έγιναν πρόεδροι της Αλγερίας: 

* Τσαντλί Μπεντζεντίντ (1979–1992) 
* Αμπντελαζίζ Μπουτεφλίκα (1999–2019) 

## Παραπομπές


## Πηγές
* *The Europa World Year Book 1970* 

Κατηγορία:Ιστορία της Αλγερίας
Ντέιβιντ Ατένμπορο

Ο **Σερ Ντέιβιντ Φρέντερικ Άτενμπορο** (ορθή προφορά: Ντέιβιντ Άτενμπρα, αγγλικά: David Attenborough, γεν. 8 Μαΐου 1926) είναι Άγγλος τηλεπαρουσιαστής, φυσιοδίφης και φυσικός ιστορικός. Είναι περισσότερο γνωστός για την συγγραφή και παρουσίαση της Συλλογής της Ζωής, μιας σειράς εννιά ντοκιμαντέρ φυσικής ιστορίας που αποτελούν μαζί μια εκτεταμένη έρευνα στην ζωή των φυτών και των ζώων πάνω στη Γη, σε συνεργασία με τη Μονάδα Φυσικής Ιστορίας του BBC. Είναι πρώην ανώτερος διευθυντής του BBC, έχοντας υπηρετήσει ως διευθυντής του BBC Two και ως διευθυντής προγράμματος της Τηλεόρασης του BBC στην δεκαετία του 1960 και του 1970. Είναι ο μόνος άνθρωπος που έχει κερδίσει Βραβεία Βρετανικής Ακαδημίας Κινηματογράφου για ασπρόμαυρα, έγχρωμα, τρισδιάστατα, υψηλής ευκρίνειας και 4Κ προγράμματα. Το 2018 και το 2019 κέρδισε Βραβεία Έμμυ Υψηλής Ζώνης Τηλεθέασης στην κατηγορία του Εξαιρετικού Αφηγητή.

Ο Ατένμπορο θεωρείται από πολλούς Βρετανούς ως εθνικός θησαυρός της χώρας τους, αν και ο ίδιος δεν προτιμά αυτόν τον όρο. Το 2002, το όνομα του συμπεριλήφθη στον κατάλογο των 100 Μεγαλύτερων Βρετανών μετά από ψηφοφορία του BBC σε όλο το Ηνωμένο Βασίλειο. Είναι ο νεότερος αδερφός του σκηνοθέτη, παραγωγού και ηθοποιού Ρίτσαρντ Ατένμπορο, βαρόνο του Ατένμπορο, καθώς και μεγαλύτερος αδερφός του παράγοντα της αυτοκινητοβιομηχανίας Τζον Ατένμπορο.

## Παραπομπές


Κατηγορία:Βρετανοί τηλεπαρουσιαστές